**Մերի Մեներինգ** (ապրիլի 29, 1876(1876-04-29), Լոնդոն, Մեծ Բրիտանիայի և Իռլանդիայի միացյալ թագավորություն - հունվարի 21, 1953(1953-01-21)), Լոնդոնում ծնված անգլիացի դերասանուհի։ Բեմի համար նրան նախապատրաստել է Հերման Վեզինը։ Առաջին անգամ հանդես է եկել Մանչեստրում 1892 թվականին իր իրական անունով՝ Ֆլորենս Ֆրենդ։

Կենսագրություն
--------------

Ֆլորենս Ֆրենդը Ռիչարդ Ֆրենդի և վերջինիս կնոջ՝ Էլիզ Ուայթինգի դուստրն էր։ 1896 թվականին պրոդյուսեր Դանիել Ֆրոմանը նրան հրավիրել է Նյու Յորք։ Միացյալ Նահանգներում սկսել է խաղալ որպես «Մերի Մեներինգ» (հայրական տատի օրիորդական անունով)։

Մեներինգի ամերիկյան առաջին դեբյուտը կայացել է 1896 թվականի դեկտեմբերի 1-ին՝ Դենիել Ֆրոմանի Լիցեում թատրոնում, Հենրի Էսմոնդի «*The Courtship of Leonie*» ներկայացման գլխավոր դերում։ Լիցեում թատրոնի այլ ներկայացումների թվում էին նաև 1896 թվականի դեկտեմբերի 14-ին բեմադրված Սիդնեյ Գրունդիի «Հանգուցյալ պարոն Կաստելոն», Ֆրենսիս Էլիզա Բարնեթի և Ջորջ Ֆլեմինգի «Եվրոպայի առաջին ջենտլմենը», Լուիս Ն.Պարկերի «The Mayflower»-ը, Արթուր Ուինգ Պիներոյի «Արքայադուստրը և թիթեռը» (բոլորը՝ բեմադրված 1897 թվականին), Ջերոմ Կլապկա Ջերոմի «Ջոն Ինջերֆիլդը» (1900)։ 1900 թվականին Մեներինգը խաղացել է Բուֆֆալո քաղաքում, այնուհետև բրոդվեյան դեբյուտ կատարել «Յանիս Մերեդիտ» ներկայացման գլխավոր դերով, որտեղ նրա խաղընկերը Ռոբերտ Դրուետն էր՝ գնդապետ Ջեք Բրերեթոնի դերում։ Ավելի ուշ առաջատար դերեր է խաղացել «Սպիտակ վարդեր» (Նյու Յորք, 1901), «Անբանները» (Վաշինգտոն, 1909), «Անկախ Միսս Գովերը» (Չիկագո, 1909), «Տղամարդու աշխարհը» և «Ալլահի պարտեզը» (Նյու Յորք, 1910) ներկայացումներում։

Անձնական կյանք
--------------

Ամուսնացել է Լիցեում ընկերության առաջատար դերասան Ջեյմս Ք․ Հաքեթի հետ 1897 թվականի մայիսի 2-ին, չնայած որ ամուսնության մասին չի հայտարարվել մինչև 1898 թվականի հունվարը։ 1904 թվականին ունեցել են դուստր՝ Էլիզ անունով։ Հետագայում ամուսնացել է նաև Ֆրեդերիկ Է.Վադսվորթի հետ, սակայն մահացել այրու կարգավիճակում 1953 թվականի հունվարի 21-ին Լոս Անջելեսում։

Ծանոթագրություններ
------------------

1. 1 2  SNAC — 2010.
2. 1 2  Internet Broadway Database — 2000.
3. ↑  Brown, *History of the New York Stage*, pp. 424-440.
4. ↑  "Famous Families...The Hacketts", pp. 13-16.
5. ↑  Elise Mannering Keteltas Hackett profile (November 16, 1904 - December 18, 1974), ancestry.com; retrieved April 12, 2015.
6. ↑  Mary Mannering; findagrave.com; retrieved April 12, 2015

Հրապարակումներ
--------------

* Blum, Daniel C. *Great Stars of the American Stage* #Profile 9, c.1952(second printing 1954)
* Brown, Thomas Allston, *A History of the New York Stage from the First Performance in 1732 to 1901, Volume III*, New York: Dodd, Mead & Company, 1903.
* Moses, Montrose J. "Famous Families of American Players: No. 3 - The Hacketts", *The Theatre Magazine*, v.V n.47, January 1905, pp. 13–16.
* William Winter, *The Wallet of Time*, (two volumes, New York, 1913)

Արտաքին հղումներ
----------------

* Մերի Մեներինգ at the Internet Broadway Database Խմբագրել Վիքիդատայում
* Mary Mannering photo section at NYP Library
* Mary Mannering portraits ; University of Washington, Sayre collection
* PeriodPaper; Mary Mannering

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մերի Մեներինգ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Broadway Database · Find A Grave · WikiTree |
|  |
| Չափորոշչային վերահսկողություն | LCCN: no2012009372 · VIAF: 231046363 · WorldCat VIAF: 231046363 |

 |